
ΤΕΥΧΟΣ ΔΕΥΤΕΡΟ 


Αρ. Φύλλου 481 


31 Μαΐου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της υπ’ αριθμ. 33436/11.5.1995 Υπ. 
Απόφασης «Επιχορήγηση εργοδοτών για την δη¬ 
μιουργία νέων θέσεων εργασίας έτους 1995 και 


1996. 1 

Επιχορήγηση εργοδοτών για απασχόληση ατόμων με 

ειδικές ανάγκες. 2 

•Συμπλήρωση της 50257/22.3.1995 απόφασης Υπ. 

Εργασίας. 3 

Πρακτική άσκηση σπουδαστών Τ.Ε.Ι. στο Ε.Κ.Κ.Ε. ... 4 
Συμπλήρωση της Η/5451/87 απόφασης Υπουργού 
ΥΠΕΠΘ «Καθορισμός αριθμούς ημερών εκτός 
έδρας για εκτέλεση υπηρεσίας υπαλλήλων αρμοδιό¬ 
τητας του ΥΠΕΠΘ». 5 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33708 (1) 


Τροποποίηση της υπ’ αριθμ. 33436/11.5.1995 Υπ. Από¬ 
φασης «Επιχορήγηση εργοδοτών για την δημιουργία 

νέων θέσεων εργασίας έτους 1995 και 1996. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως συμπληρώθηκε με το άρθρο 8 παρ. 1 
του Ν. 1545/85 και τροποποιήθηκε με το άρθρο 6 του Ν. 
1836/89. 

2. Το άρθρο 27 του Ν. 2081 /92 (ΦΕΚ 154/10.9.92) με 
το οποίο προστέθηκε νέο άρθρο, το άρθρο 29Α, στο Ν. 
1558/85 «Κυβέρνηση και Κυβερνητικά Όργανα». 

3. Τη γνώμη του Δ.Σ. του ΟΑΕΔ (αριθμ. συνεδρίασης 
18/16.5.1995) που μας υποβλήθηκε με το υπ’ αριθμ. 
111024/19.5.1995 έγγραφό του, αποφασίζουμε: 

Τροποποιούμε την υπ’ αριθμ. 33436/11.4.1995 από¬ 
φαση του Υπ. Εργασίας ως εξής: 

1) Παρ. 2 Πρόγραμμα Δ 

Στο Πρόγραμμα Δ' για απασχόληση ατόμων ηλικίας 
18-64 ετών στους θύλακες υψηλής ανεργίας εντάσσονται 
επί πλέον των αναφερομένων περιοχών και ολόκληροι οι 


Νομοί Ροδόπης, Έβρου και Γρεβενών. 

2) Παρ. 3 και 4 στοιχ. Α, Β, Γ και Δ. 

Με τα ποσά επιχορήγησης που ορίζονται για τους ανέρ¬ 
γους της κατηγορίας α (απόφοιτοι Σχολών ΟΑΕΔ, ΚΕΚ, 
ΙΕΚ κ.λπ.) όλων των προγραμμάτων επιχορηγούνται και οι 
πτυχιούχοι ανώτερης ή ανώτατης εκπαίδευσης με την 
προϋπόθεση ότι, θα απασχοληθούν στην ειδικότητά τους. 

3) Ο χρόνος επιχορήγησης και δέσμευσης για τους 
προσληφθέντες πτυχιούχους ανώτερης ή ανώτατης εκ¬ 
παίδευσης είναι αυτός που ισχύει για τους ανέργους της 
κατηγορίας α' όλων των προγραμμάτων (παρ. 6α της Υ. Α.). 

4) Τα ποσά επιχορήγησης για τις ανωτέρω τροποποιη- 
θείσες κατηγορίες θα καταβληθούν από την αρχική υπα¬ 
γωγή των ενδιαφερομένων επιχειρήσεων στο πρό¬ 
γραμμα. 

Από τις διατάξεις της παρούσας απόφασης θα προκλη- 
θεί επιπλέον δαπάνη σε βάρος του προϋπολογισμού του 
ΟΑΕΔ των ετών 1995-1998 ύψους 800 εκ δρχ. περίπου η 
οποία θα καλυφθεί από την εγγραφείσα πίστωση του φο¬ 
ρέα 200 ΚΑΕ 0658α, ύψους 14,5 δισ. δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1995 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 
-♦- 

Αριθ. 33734 (2) 

Επιχορήγηση εργοδοτών για απασχόληση ατόμων με ειδι¬ 
κές ανάγκες. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της παραγράφου 1 του άρθρου 5 του Ν. 
1648/86 «προστασία πολεμιστών, αναπήρων και θυμάτων 
πολέμου και μειονεκτούντων προσώπων» (ΦΕΚ 147/Α/ 
2.10.1986). 

2) Την αριθ. 579/4.4.1995 απόφαση του Δ.Σ. του 
Ο.Α.Ε.Δ. που ελήφθη κατά τη συνεδρίαση του αριθ. 13/ 
4.4.1995 και μας υπεβλήθη με το αριθ. 109.011 /11.4.95 
έγγραφό του. 

3) Το άρθρο 27 του Ν. 2081/1992 (ΦΕΚ 154/Α/ 
10.9.92) με το οποίο προστέθηκε νέο άρθρο, το άρθρο 

29Α, στο Ν. 1558/1985 «Κυβέρνηση και Κυβερνητικά 
Όργανα», αποφασίζουμε: 

1. Καταρτίζουμε τέσσερα (4) προγράμματα επιχορήγη¬ 
σης εργοδοτών για απασχόληση ατόμων με ειδικές ανά¬ 
γκες. 

Τα προγράμματα αυτά αφορούν την επιχορήγηση ιδιωτι¬ 
κών επιχειρήσεων, επιχειρήσεις Τοπικής Αυτοδιοίκησης 
και Κοινής Ωφέλειας, Συνεταιρισμών, Επαγγελματικών 
Σωματείων και Ενώσεων αυτών, των επιχειρήσεων που 
προσλαμβάνουν άτομα με ειδικές ανάγκες με τη διαδικα¬ 
σία της υποχρεωτικής πρόσληψης (άρθρο 2 του Ν. 1648/ 
1988) και γενικά εργοδοτών για τη πρόσληψη ατόμων με 
ειδικές ανάγκες. 

Στα προγράμματα αυτά επιχορηγούνται εργοδότες για 
πρόσληψη ατόμων με ειδικές ανάγκες που διανύουν το 
16ο έτος της ηλικίας τους μέχρι και το 65ο έτος κατά την 
ημερομηνία πρόσληψής τους. 

Άτομα που κατά τη διάρκεια του προγράμματος συ¬ 
μπληρώνουν το 65ο έτος με βάση την ημερομηνία γέννη¬ 
σής τους, παραμένουν σ’ αυτό. 

2. α) ΠΡΟΓΡΑΜΜΑ Α. 

Για την επιχορήγηση 250 θέσεων για πρόσληψη ατόμων 
με ειδικές ανάγκες, που διαρθρώνεται στα παρακάτω 
υποπρογράμματα: 

ΥΠΟΠΡΟΓΡΑΜΜΑ Α1: Επιχορήγηση επιχειρήσεων που 
υπάγονται για πρώτη φορά στο πρόγραμμα για πρόσληψη 
ατόμων με ειδικές ανάγκες. 

ΥΠΟΠΡΟΓΡΑΜΜΑ Α2: Επιχορήγηση επιχειρήσεων που 
έχουν υπαχθεί σε πρόγραμμα για πρόσληψη ατόμων με ει¬ 
δικές ανάγκες στο παρελθόν και συνέχισαν να απασχο¬ 
λούν τα άτομα με ειδικές ανάγκες, μετά την λήξη του προ¬ 
γράμματος, τουλάχιστον για ένα χρόνο. 

ΥΠΟΠΡΟΓΡΑΜΜΑ Α3: Επιχορήγηση επιχειρήσεων που 
προσλαμβάνουν άτομα με ειδικές ανάγκες που έχει κα- 
ταρτισθεί στα ΚΕΚ ΟΑΕΔ ή στα ΚΕΚ αποκλεισμού. 

β) ΠΡΟΓΡΑΜΜΑ Β: 

Επιχορήγηση επιχειρήσεων που έχουν ξαναϋπαχθεί στα 
προγράμματα επιδότησης για πρόσληψη ατόμων με ειδι¬ 
κές ανάγκες, 50 θέσεων. 

γ) ΠΡΟΓΡΑΜΜΑ Γ - ΜΕΡΙΚΗΣ ΑΠΑΣΧΟΛΗΣΗΣ: 

Πρόγραμμα επιχορήγησης εργοδοτών για την πρόσ¬ 
ληψη ατόμων με ειδικές ανάγκες, μερικής απασχόλησης, 
για άτομα που έχουν περιορισμένες δυνατότητες για 
επαγγελματική απασχόληση από οποιαδήποτε χρόνια σω¬ 
ματική ή ψυχική βλάβη (παρ. 4 του άρθρ. 1 του Ν. 1648/ 
86) για ώρες ίσες με το ήμισυ των ωρών της ημερήσιας 
υποχρεωτικής απασχόλησης. 

δ) ΠΡΟΓΡΑΜΜΑ Δ - ΕΙΔΙΚΗΣ ΣΥΜΒΑΣΗΣ: 

Για επιχειρήσεις Τοπικής Αυτοδιοίκησης καθώς και για 
ξενοδοχειακές - τουριστικές ή άλλες εποχιακές επιχειρή¬ 
σεις, δύνανται να επιχορηγούνται για απασχόληση ατόμων 
με ειδικές ανάγκες και στην περίπτωση κατά την οποία 
τους παρέχουν εποχιακή απασχόληση τουλάχιστον πέντε 
(5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι ο χρόνος έναρξης του ορισμένου χρόνου σύμ¬ 
βασης (εποχιακή απασχόληση), και ο χρόνος λήξης, η ημε¬ 
ρομηνία λήξης του ορισμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο: 

- Για τα προγράμματα Α (Υποπρογράμματα Α1, Α2, Α3) 


και Δ (εφ’ όσον υπάρχουν οι προϋποθέσεις του Υποπρο¬ 
γράμματος Α1 ή Α3), καθορίζεται στις πέντε χιλιάδες 
(5.000) δρχ. την ημέρα για τους πρώτους 12 μήνες και 
τρεις χιλιάδες (3.000) δρχ. την ημέρα για τους υπόλοιπους 
12 μήνες, χωρίς καμμία άλλη παροχή από τον ΟΑΕΔ 
(ασφάλεια κ.λπ.). 

- Για το πρόγραμμα Β και Δ (εφ’ όσον δεν υπάρχει κάποια 
από τις προϋποθέσεις των υποπρογραμμάτων Α1 ή Α3), 
το ποσό της επιχορήγησης καθορίζεται στις τέσσερεις χι¬ 
λιάδες (4.000) δρχ. τους πρώτους 12 μήνες και τρεις χι¬ 
λιάδες (3.000) δρχ. για τους 12 τελευταίους. 

- Για το πρόγραμμα Γ το ποσό της επιχορήγησης καθορί¬ 
ζεται στις τρεις χιλιάδες (3.000) δρχ. την ημέρα και για 
τους 24 μήνες. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε προσλαμβανό¬ 
μενο άτομο ορίζεται σε είκοσι τέσσερις (24) μήνες από 
την ημέρα της πρόσληψης η οποία πρέπει να γίνεται μετά 
την ημερομηνία της εγκριτικής απόφασης της αρμόδιας 
Υπηρεσίας (Υ.Ν. ή Τ.Υ. ή του Γρ. Ατόμων με Ειδικές Ανά¬ 
γκες) του ΟΑΕΔ, η οποία απόφαση πρέπει να εκδίδεται το 
αργότερο μέσα σε τριάντα (30) ημέρες από την υποβολή 
της σχετικής αίτησης. 

Είναι δυνατή όμως κατ’ εξαίρεση η υπαγωγή ατόμου με 
ειδικές ανάγκες στο πρόγραμμα, εφόσον η πρόσληψη του 
έγινε μέσα σε τριάντα (30) εργάσιμες ημέρες, πριν από 
την ημερομηνία υποβολής της αίτησης για υπαγωγή στο 
πρόγραμμα. 

Για το νομό Αττικής (πλην ΤΥ, ΟΑΕΔ Μεγάρων, Ελευσί¬ 
νας και Λαυρίου) και τους νομούς θεσ/νίκης, Μαγνησίας, 
Αχαΐας, Ηρακλείου και Λάρισας οι παραπάνω αποφάσεις 
θα εκδίδονται από τα αντίστοιχα Γ ραφεία Εργασίας ατό¬ 
μων με ειδικές ανάγκες. 

Οι αποφάσεις αυτές θα κοινοποιούνται για την κατα¬ 
βολή της επιχορήγησης στις αρμόδιες κατά περιοχή Υπη¬ 
ρεσίες του ΟΑΕΔ καθώς και στον εργοδότη. 

Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες κατ’ ανώτατο όριο για κάθε 
μήνα, εφόσον όμως υπάρχουν κάθε μήνα τουλάχιστον 
δέκα πέντε (15) ημερομίσθια, ο εργοδότης θα επιχορηγεί¬ 
ται κανονικά για τα πραγματοποιηθέντα ημερομίσθια. 

Ο εργοδότης υποχρεούται να απασχολήσει το προσλαμ¬ 
βανόμενο άτομο τριάντα (30) τουλάχιστον μήνες από τους 
οποίους οι είκοσι τέσσερις (24) πρώτοι μήνες με επιδό¬ 
τηση και οι έξι (6) τελευταίοι χωρίς επιδότηση. 

5. ΜΗΝΑΣ ΠΡΟΣΑΡΜΟΓΗΣ 

Για τα προγράμματα Α, Β, Γ, Δ. 

Ο πρώτος μήνας επιχορήγησης και πρόσληψης Ατόμου 
με Ειδικές Ανάγκες, θεωρείται μήνας προσαρμογής του 
νεοαπασχολούμενου. Στο διάστημα αυτό η επιχείρηση 
που υπάγεται στο πρόγραμμα υποχρεούται να ορίσει 
άτομο της επιχείρησης, το οποίο θα έχει την ευθύνη να 
εκπαιδεύσει και να προετοιμάσει τον εργαζόμενο στο 
αντικείμενο απασχόλησής του, ώστε να ενταχθεί ομαλά 
στη παραγωγική διαδικασία. 

Η μέθοδος υλοποίησης της ενέργειας αυτής θα προσ¬ 
διορίζεται σε σχετικό διάγραμμα που θα δίνεται στην επι¬ 
χείρηση από την υπηρεσία του ΟΑΕΔ που θα εκδίδει την 
εγκριτική απόφαση υπαγωγής στο πρόγραμμα (Γραφείο 
ΑΜΕΑ, Γραφείο Εργασίας, ΥΝ, ΤΥ). 

Η αποζημίωση της επιχείρησης για το διάστημα του 
μήνα προσαρμογής του ατόμου, θα ανέρχεται στο ποσό 

των εκατόν πενήντα (150.000) χιλιάδων δραχμών, το 
οποίο ποσό θα καταβάλλεται μετά από έλεγχο και εισηγη¬ 
τική έκθεση αρμοδίου υπαλλήλου της σχετικής υπηρεσίας 
του ΟΑΕΔ (Γραφείο Αναπήρων, Υ.Ν. Γρ. Εργασίας), εντός 
τεσσάρων (4) μηνών από την υλοποίηση της ενέργειας. 

6. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος, το άτομο μειωμένης απασχόλησης, έχει θε¬ 
τική προσαρμογή στον εργασιακό χώρο, είναι δυνατή η με¬ 
τατροπή του προγράμματος, από μειωμένη σε πλήρη απα¬ 
σχόληση και για το υπόλοιπο διάστημα μέχρι τη λήξη του 
προγράμματος. 

Η τροποποίηση θα γίνεται μετά από αίτηση του εργο¬ 
δότη και θα εκδίδεται τροποποιητική απόφαση εντός 20 
ημερών από την αρμόδια υπηρεσία του ΟΑΕΔ που εξέ¬ 
δωσε την αρχική εγκριτική απόφαση. 

Το ποσό της επιχορήγησης θα είναι το αντίστοιχο του 
προγράμματος του οποίου πληρεί τις προϋποθέσεις να 
υπαχθεί δηλαδή με πέντε χιλιάδες (5.000) δρχ. για τα υπο¬ 
προγράμματα Α1, Α2, Α3 και με τέσσερις χιλιάδες (4.000) 
δρχ, για το Β πρόγραμμα, για τους πρώτους δώδεκα (12) 
μήνες και με τρεις χιλιάδες (3.000) δρχ., για το δεύτερο 
δωδεκάμηνο (12μηνο). 

7. ΠΟΡΫΠΟΘΕΣΕΙΣ ΥΠΑΓΩΓΗΣ: 

Απαραίτηες προϋποθέσεις για την υπαγωγή στα προ¬ 
γράμματα αυτά είναι: 

α) Τα άτομα που θα προσληφθοΰν να έχουν υπαχθεί 
στις διατάξεις του Ν. 1648/86. 

β) Να έχουν την Ελληνική Υπηκοότητα ή την Υπηκοό¬ 
τητα κράτους - μέλους της ΕΟΚ ή να είναι Ελληνες Ομο¬ 
γενείς που έχουν έλθει από την αλλοδαπή ή να εμπίπτουν 
στοι άρθρο 11 του ΚΑΝ/ΕΟΚ/1612/68. 

γ) Να μην έχουν απολύσει άτομο με ειδικές ανάγκες 
κατά την διάρκεια των τριών (3) μηνών που προηγούνται 
της ημερομηνίας υποβολής της σχετικής αίτησης στην αρ¬ 
μόδια υπηρεσία του ΟΑΕΔ. 

Παρέχεται η ευχέρεια να υπαχθούν στα προγράμματα 
και εργοδότες που κατά την περίοδο αυτή των τριών (3) 
μηνών απέλυσαν μεν άτομο με ειδικές ανάγκες, αλλά το 
αντικατέστησαν με άλλο. 

Επίσης και σε εκείνους που δεν αντικατέστησαν τα 
άτομα με ειδικές ανάγκες που απολύθηκαν κατά την κρί¬ 
σιμο περίοδο των τριών μηνών, επειδή έληξε η σύμβαση 
εργασίας τους ή στρατεύθηκαν ή συνταξοδοτήθηκαν. 

Στις περιπτώσεις αυτές ο εργοδότης πρέπει κατά την 
ημέρα υποβολής των δικαιολογητικών να καταθέσει και τα 
ανάλογα δικαιολογητικά (στράτευσης, συνταξιοδότησης 
κ.τ.λ.). 

δ) Να απσχοληθούν τα άτομα που θα προσληφθούν σε 
αντικείμενο ίδιο ή παραπλήσιο της ειδικότητάς τους. 

3) Σε περίπτωση απόλυσης ατόμου πριν από την λήξη 
των τριάντα (30) μηνών ο εργοδότης είναι υποχρεωμένος 
να το αντικαταστήσει με άλλο άτομο προστατευόμενο του 
Ν. 1648/86 το αργότερο μέσα σε σαράντα πέντε (45) ερ¬ 
γάσιμες ημέρες από την απόλυση. Στην περίπτωση αυτή η 
επιχορήγηση θα συνεχιστεί από την ημερομηνία της αντι¬ 
κατάστασης του απολυθέντος και μέχρι τη λήξη του προ¬ 
γράμματος. 

Στην αντίθετη περίπτωση η επιχείρηση είναι υποχρεω¬ 
μένη να επιστρέφει το μισό της επιχορήγησης που της κα¬ 
ταβλήθηκε μέχρι την ημέρα της απόλυσης του ατόμου αυ¬ 
τού. 


Εξαιρείται της υποχρέωσης αυτής η επιχείρηση που δεν 
εξευρίσκει άλλο άτομο με ειδικές ανάγκες της αυτής ή πα¬ 
ραπλήσιας ειδικότητας βεβαιουμένου τούτου από την αρ¬ 
μόδια Υπηρεσία του ΟΑΕΔ. 

Η βεβαίωση αυτή θα παραμένει στον φάκελλο της επι¬ 
χείρησης που τηρεί η κατά τόπο αρμόδια Υπηρεσία του 
ΟΑΕΔ. 

Επίσης εξαιρείται της παραπάνω υποχρέωσης η επιχεί¬ 
ρηση που κατά το διάστημα του 30μηνου, ο εργαζόμενος 
του, απεχώρησε οικειοθελώς ή στρατεύθηκε ή συνταξιο- 
δοτήθηκε. 

Στην περίπτωση αυτή η επιχείρηση θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του ατόμου με ει¬ 
δικές ανάγκες, μη υποχρεούμενη στην αντικατάσταση του 
με άλλο άτομο με ειδικές ανάγκες προστατευόμενο του Ν. 
1648/86 εκτός αν ο ίδιος το επιθυμεί. 

ζ) Άτομα με ειδικές ανάγκες που προσλαμβάνονται σε 
αντικατάσταση ατόμων με ειδικές ανάγκες, υπάγονται στο 
πρόγραμμα για το υπόλοιπο χρονικό διάστημα του προ¬ 
γράμματος. 

8. Στα παραπάνω προγράμματα δεν περιλαμβάνονται 
κρατικοί φορείς, ανεξάρτητα από το καθεστώς δημοσίου 
ή ιδιωτικού ή μικτού δικαίου που τους διέπει όπως αναφέ- 
ρονται στην παρ. 6 του άρθρ. 1 του Ν. 1256/82 όπως τρο¬ 
ποποιήθηκε με τον Ν. 1892/92, άρθρ. 51 παρ. 1 δηλαδή: 

α) Οι κρατικές ή Δημόσιες Υπηρεσίες όπως εκπροσω¬ 
πούνται από το Νομικό Πρόσωπο του Δημοσίου. 

β) Οι κρατικοί ή Δημόσιοι Οργανισμοί σαν κρατικά 
Ν.Π.Δ.Δ. 

γ) Οι κρατικές ή Δημόσιες και παραχωρηθείσες επιχει¬ 
ρήσεις όπως η ΔΕΗ, ο ΟΤΕ, η Ελληνική Ραδιοφωνία, Τη¬ 
λεόραση κ.τ.λ. 

δ) Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορηγού¬ 
νται από αυτό. 

ε) Τα κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια ή Νομικά Πρόσωπα Ιδιω¬ 
τικού Δικαίου, όπως ο ΟΣΕ, ο Αυτόνομος Σταφιδικός Ορ¬ 
γανισμός κ.ά. που χρηματοδοτούνται ή επιχορηγούνται 
από οποιαδήποτε από τα αναφερόμενα Νομικά Πρό¬ 
σωπα. 

ζ) Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα καθώς και Σύνδεσμοι Δήμων και Κοι¬ 
νοτήτων. 

η) Όλες γενικά οι Τράπεζες, οι πολιτικές οργανώσεις, 
τα κόμματα και τα πολιτικά και ιδιωτικά γραφεία των βου¬ 
λευτών. 

Από τους παραπάνω φορείς εξαιρούνται και δύνανται να 
επιχορηγηθούν οι εταιρείες στις οποίες συμμετέχουν οι 
φορείς αυτοί και οι οποίες έχουν Νομική μορφή Α.Ε., 
Α.Ε.Β.Ε. και Ε.Π.Ε. και λειτουργούν με τους κανόνες του 
ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεί η υπαγωγή των ανωτέρω εται¬ 
ρειών στο πρόγραμμα θα ζητείται και η γνώμη του φορέα 
που κατέχει την πλειοψηφία των μετόχων. 

9. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ: 

Δεν επιχορηγούνται εργοδότες για εργαζόμενους οι 
οποίοι είναι σύζυγοί τους ή συνδέονται με Α' βαθμό συγγέ¬ 
νειας ή είναι ετερρόρυθμοι ή ομόρυθμοι εταίροι της ίδιας 

επιχείρησης ή αποτελούν μέλη του Δ.Σ. της εταιρείας, 
ανεξάρτητα από το νομικό καθεστώς της. 

Είναι δυνατόν να επιχορηγηθούν εταίροι Εταιρείας Πε¬ 
ριορισμένης Ευθύνης (ΕΠΕ) και ανώνυμης εταιρείας (ΑΕ) 
όπως και οι σύζυγοι και τα παιδιά τους, εφόσον αυτοί θα 
είναι μισθωτοί της ΕΠΕ ή ΑΕ και δεν αποτελούν μέλη του 
Δ.Σ. αυτών. 

Οι Συνεταιρισμοί δεν είναι δυνατόν να επιχορηγηθούν 
για τα μέλη τους. 

Δεν είναι δυνατόν να επιχορηγηθούν επιχειρήσεις για τα 
ίδια άτομα για τα οποία έχουν επιχορηγηθεί κατά το έτος 
1993 

10. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟ¬ 
ΓΡΑΜΜΑ: 

Για να υπαχθεί στα προγράμματα αυτά μια επιχείρηση ή 
εργοδότης θα πρέπει να υποβάλει στην αρμόδια Υπηρεσία 
του ΟΑΕΔ (Γραφείο Εργασίας Ατόμων με Ειδικές Ανά¬ 
γκες, Υ.Ν., Τ.Υ., Γρ. Εργασίας) τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Αντίγραφο μισθοδοτικών καταστάσεων των τριών μη¬ 
νών που προηγούνται από το μήνα υποβολής αίτησης της 
επιχείρησης για την υπαγωγή της στο πρόγραμμα η κατά¬ 
σταση ασφαλιστικών*εισφορών των μηνών εκείνων που 
προηγούνται της κρίσιμης περιόδου. 

Εξαιρούνται απφ την υποχρέωση αυτή οι νεοσύστατες 
επιχειρήσεις. 

γ) Υπεύθυνη δήλωση του Ν.Δ. 1599/1986 ότι το τρί¬ 
μηνο που προηγείται από το μήνα της πρόσληψης του 
ατόμου με ειδικές ανάγκες δεν απέλυσε άλλα άτομα προ- 
στατευόμενα του Ν. 1648/1986 ή ότι αυτούς που απέ¬ 
λυσε τους αντικατέστησε ή δεν αντικατέστησε εκείνους 
που δεν είχε υποχρέωση από το πρόγραμμα ν’ αντικατα¬ 
στήσει και ότι έλαβε γνώση και αποδέχεται τους όρους του 
προγράμματος αυτού. 

Κατά τον ενδιάμεσο χρόνο μεταξύ ημερομηνίας αίτησης 
υπαγωγής στο πρόγραμμα και ημερομηνίας έκδοσης της 
εγκριτικής απόφασης δεν δικαιολογούνται απολύσεις ή οι- 
κειοθελείς αποχωρήσεις ατόμων με ειδικές ανάγκες, 
εκτός αν γίνουν ισάριθμες προσλήψεις άλλων ατόμων με 
ειδικές ανάγκες. 

Η προθεσμία πλήρωσης των θέσεων που εγκρίνονται 
από τον Προϊστάμενο των αρμοδίων ως ανωτέρω Υπηρε¬ 
σιών του ΟΑΕΔ, είναι δύο (2) μήνες το αργότερο από την 
ημερομηνία κοινοποίησης της σχετικής εγκριτικής από¬ 
φασης. Ειδικά για τις αποφάσεις που θα εκδοθούν μετά 
την 1η Νοεμβρίου 1995 η ανωτέρω προθεσμία περιορίζε¬ 
ται μέχρι 31.12.1995. 

11. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΑΠΟΖΗΜΙΩ¬ 
ΣΗΣ: 

Για την καταβολή της επιχορήγησης η επιχείρηση θα 
υποβάλλει στην Υπηρεσία του ΟΑΕΔ (ΥΝ, ΤΥ, Γραφείο 
ΕΕργασίας κ.τ.λ.) τα εξής δικαιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το ονοματεπώνυμο των προσληφθέντων βάσει 
του προγράμματος, τη χρονολογία γέννησης, την ειδικό¬ 
τητα, το ποσό με το οποίο βαρύνεται ο ΟΑΕΔ σύμφωνα με 
το πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος και στήλη υπεύθυνης δήλωσης στην 
οποία έχουν υπογράψει τα προσληφθέντα άτομα με ειδι¬ 


κές ανάγκες, ότι απασχολήθηκαν και πληρώθηκαν για το 
χρονικό διάστημα για το οποίο ζητείται η επιχορήγηση. 

β) Φωτοτυπημένο αντίγραφο της αναγγελίας πρόσλη¬ 
ψης του ατόμου με ειδικές ανάγκες και βεβαίωση της αρ¬ 
μόδιας Υπηρεσίας του ΟΑΕΔ, ότι το άτομο έχει προσλη- 
φθεί είναι προστατευμένο του Ν. 1648/1986. 

γ) Βεβαίωση ασφαλιστικής ενημερότητας των οικείων 
φορέων κύριας ασφάλισης ότι καταβλήθηκαν οι ασφαλι¬ 
στικές εισφορές. 

Ειδικά για την επιχορήγηση του πρώτου διμήνου αρκεί 
υπεύθυνη δήλωση του Ν.Δ. 1599/1985 του εργοδότη ότι 
θα καταβληθούν οι ανάλογες εισφορές μέσα στις νόμιμες 
προθεσμίες. 

δ) Η πρώτη επιχορήγηση θα καταβάλλεται στον εργο¬ 
δότη μετά από δίμηνη τουλάχιστον απασχόληση του εργα¬ 
ζομένου. Στη συνέχεια και μέχρι τη λήξη του 24μηνου θα 
καταβάλλεται κάθε μήνα. 

Αξιώσεις εργοδοτών για είσπραξη επιχορήγησης για 
άτομα που θα υπαχθούν στα προγράμματα αυτής της από¬ 
φασης, ασκούνται μέσα σε τέσσερις (4) το αργότερο μή¬ 
νες από το μήνα της πραγματικής απασχόλησης των ατό¬ 
μων αυτών. Μετά την παρέλευση της προθεσμίας αυτής, η 
αξίωση του εργοδότη παραγράφεται. 

Ως ημερομηνία κατάθεσης δικαιολογητικών πληρωμής 
της επιχορήγησης, λογίζεται πάντα η πρώτη του μηνός 
εκείνου μέσα στον οποίο κατατέθηκαν, ανεξάρτητα από 
την πραγματική ημέρα που πρωτοκολλήθηκαν τα σχετικά 
δικαιολογητικά. 

12. α) Είναι δυνατή η επιμήκυνση του χρόνου επιχορή¬ 
γησης (24μηνου) κατά δύο (2) το πολύ μήνες για μη από¬ 
λυση προσωπικού, σε περίπτωση χορήγησης ομαδικής 
άδειας απουσίας προσωπικού, σοβαρής ασθένειας εργα¬ 
ζόμενου, άδειας χωρίς αποδοχές, κ.τ.λ. μέσα από αίτηση 
του εργοδότη και απόφαση του προϊσταμένου της αρμό¬ 
διας Υπηρεσίας του ΟΑΕΔ. 

β) Ειδικά για τα άτομα με ψυχικές παθήσεις και για τις 
περιπτώσεις άδειας κυοφορίας - τοκετού η παραπάνω 
επιμήκυνση του χρόνου επιχορήγησης εργοδότου (24μή- 
νου) μπορεί να είναι μέχρι και τέσσερις (4) μήνες, βεβαιω¬ 
μένου αυτού από τον αρμόδιο ιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης που βεβαιώθηκε από την αρμό¬ 
δια Υπηρεσία του ΟΑΕΔ είναι δυνατή η επιμήκυνση του 
χρόνου επιχορήγησης κατά ένα το πολύ μήνα για κάθε 
άτομο που αντικαταστάθηκε μετά από αίτηση του εργοδό¬ 
του και απόφαση του αρμόδιου προϊσταμένου της Υπηρε¬ 
σίας του ΟΑΕΔ. 

13. Κάθε διαφορά (π.χ. εκπρόθεσμη αίτηση υπαγωγής 
στο πρόγραμμα, εκπρόθεσμη αντικατάσταση, εκπρόθε¬ 
σμη αξίωση για καταβολή επιχορήγησης, αντικατάσταση 
πριν την αποχώρηση πέραν των προβλεπομένων προθε¬ 
σμιών κ.λπ.), που τυχόν θα προκύπτει κατά την εφαρμογή 
του προγράμματος μεταξύ εργοδότη και ΟΑΕΔ θα επιλύε¬ 
ται με απόφαση του Περ/κού Δ/ντή μετά από εισήγηση 
του Δ/ντή της Υ.Ν., Τ.Υ., Γραφείου Εργασίας, ή Γ ραφείου 
Ατόμων με Ειδικές Ανάγκες του Οργανισμού. 

Σε περίπτωση άσκησης ένστασης που πρέπει να γίνεται 
μέσα σε είκοσι (20) ημέρες από την κοινοποίηση στον ει- 
δαφοερόμενο φορέα της απόφασης του Περ/κού Δ/ντή, η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της Υπηρεσίας Ατόμων με Ειδικές Ανάγκες. 

14. Στα ανωτέρω προγράμματα είναι δυνατόν να υπα¬ 
χθούν και επιχειρήσεις που προσέλαβαν άτομα με ειδικές 
ανάγκες από 2.1.1995 και μέχρι τη δημοσίευση της από¬ 
φασης αυτής. Στις περιπτώσεις αυτές ως κρίσιμο τρίμηνο, 
θα εξετάζεται το τρίμηνο που προηγείται του μηνός πρόσ¬ 
ληψης του Ατόμου με Ειδικές Ανάγκες. 

15. Η ισχύς της απόφασης αυτής λήγει την 31 Δεκεμ¬ 
βρίου 1995 εκτός αν ο αριθμός των προβλεπομένων για 
κάθε πρόγραμμα θέσεων πληρωθεί νωρίτερα, όπου θα 
πρέπει να εκδοθεί σχετική Υπουργική Απόφαση. 

16. ΚΑΛΥΨΗ ΔΑΠΑΝΗΣ: 

α) Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
ύψους τετρακοσίων πέντε εκατομμύρια (405.000.000) 
δρχ. περίπου για το οικονομικό έτος 1995 και για το 1996 
εκατόν τριάντα πέντε εκατομμύρια (135.000.000) δρχ. 
περίπου. 

β) Για την ανωτέρω δαπάνη έχει εγγραφεί πίστωση στον 
υπό κατάρτιση προϋπολογισμό του ΟΑΕΔ έτους 1995 
ύψους 550.000.000 δρχ. με τα στοιχεία Κ 639Β’. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 18 Μαϊου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΑΛΕΞ. ΠΑΠΑΔΟΠΟΥΛΟΣ ΙΩΑΝΝΗΣ ΣΚΟΥΛΑΡΙΚΗΣ 
-♦- 

Α ριθ. 50435 (3) 

Συμπλήρωση της 50257/22.3.1995 απόφασης Υπ. Εργα¬ 
σίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ/τος 2963/1953 «Περί ιδρύ- 
σεως Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Την διάταξη του άρθρου 1 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατάξεις» 
(ΦΕΚ 113/τ.Α'/8.5.1989). 

4. Τη διάταξη της παρ. 2 του άρθρου 33 του Ν. 2224/ 

1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις». 

5. Την αριθ. 50257/22.3.1995 απόφασή μας «Περί επι¬ 
δότησης ενοικίου δικαιούχων του Οργανισμού Εργατικής 
Κατοικίας» (ΦΕΚ 240 τ.Β730.3.1995). 

6. Το αριθ. 24929/2040/8.5.1995 έγγραφο του Ο.Ε.Κ. 
με το οποίο μας υπέβαλε αποσπάσματα πρακτικών των 
αριθ. 25/13.4.1995 και 28/25.4.1995 συνεδριάσεων του 
Διοικητικού Συμβουλίου. 

7. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και το γεγονός ότι έχει εγγραφεί 
πίστωση στον προϋπολογισμό του Ο.Ε.Κ. ύψους 
12.000.000.000 δραχμών για το έτος 1995, αποφασί¬ 
ζουμε: 

Συμπληρώνουμε την αριθ. 50257/22.3.1995 απόφασή 
μας και εγκρίνουμε όπως οι δικαιούχοι που κατοικούν στις 


σεισμόπληκτες περιοχές των Νομών Μεσσηνίας, Ηλείας 
και Αχαΐας να δύνανται να συμμετάσχουν στο πρόγραμμα 
επιδότησης ενοικίου έτους 1995 αρκεί να έχουν πραγμα¬ 
τοποιήσει 1.000 μόνο ημέρες εργασίας στην ασφάλιση 
ανεξάρτητα από το χρόνο πραγματοποίησής τους, με την 
προϋπόθεση ότι εξακολουθούν και κατά τη χορήγηση της 
επιδότησης να είναι δικαιούχοι του Ο.Ε.Κ. 

Επίσης οι δικαιούχοι των σεισμόπληκτων περιοχών των 
Νομών Μεσσηνίας και Ηλείας που κατοικούν σε λυόμενα, 
εφόσον τα εγκαταλείψουν και τα παραδώσουν για να 
εγκατασταθούν σε κατοικίες της περιοχής και τούτο απο- 
δεικνύεται από βεβαίωση της Δημοτικής Αρχής, προτείνε- 
ται να δικαιούνται επίδομα ενοικίου, εφόσον έχουν πραγ¬ 
ματοποιήσει 700 μόνο ημέρες εργασίας στην ασφάλιση, 
ανεξάρτητα από το χρόνο πραγματοποίησής τους, υπό την 
προϋπόθεση όμως ότι εξακολουθούν και κατά τη χορή¬ 
γηση της επιδότησης να είναι δικαιούχοι του Ο.Ε.Κ.». 

Κατά τα λοιπά ισχύουν τα οριζόμενα στην αριθ. 50257/ 
22.3.1995 απόφασή μας (ΦΕΚ 240 τ.Β'/30.3.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαϊου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-♦- 

Αριθ. Ε5/1363 (4) 

Πρακτική άσκηση σπουδαστών Τ.Ε.Ι. στο Ε.Κ.Κ.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΒΙΟΜ., ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

Έχοντας υπόψη: 

1. Τις διατάξεις του άρθρου 12 παρ. 1, εδ. δ', του Ν. 
1351/1983 (ΦΕΚ 56/Α') «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081 /1992 
(ΦΕΚ154/Α). 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλούμενης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Την αριθ. Η/5615/1994 (ΦΕΚ 567/Β ) απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων «Αρμοδιότητες Αναπληρωτή Υπουργού 
του ΥΠ.Ε.Π.Θ.», αποφασίζουμε: 

1. Καθορίζουμε μία (1) θέση πρακτικής άσκησης στο 
επάγγελμα, σπουδαστή της Σχολής Διοίκησης και Οικονο¬ 
μίας των Τ.Ε.Ι., στην Βιβλιοθήκη του Εθνικού Κέντρου 
Κοινωνικών Ερευνών (Ε.Κ.Κ.Ε.). 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.4.1995. 

3. Οι αποζημιώσεις και ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Ε.Κ.Κ.Ε. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ε.Κ.Κ.Ε , 
ύψους 555.300 δρχ. (1 χ 61.700 χ 9 μήνες) περίπου για 

το τρέχον οικονομικό έτος και 740.400 δρχ. (1 χ 6! 700 χ 
12 μήνες) περίπου για καθένα από τα επόμενα οικονομικά 
έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό του Ε.Κ.Κ.Ε. ύψους 400.000 δρχ. με τα 
στοιχεία ΚΑΕ 212. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1995 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΒΙΟΜ., ΕΝΕΡΓ. & ΤΕΧΝ. ΕΘΝ. ΠΑΙΔΕΙΑΣ & ΘΡΗΣ/ΤΩΝ 

ΚΩΝΣΤΑΝΤΙΝΟΣ ΣΗΜΙΤΗΣ ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. Η/4535 (5) 

Συμπλήρωση της Η/5451/87 απόφασης Υπουργού 
ΥΠΕΠΘ «Καθορισμός αριθμούς ημερών εκτός έδρας 
για εκτέλεση υπηρεσίας υπαλλήλων αρμοδιότητας του 
ΥΠΕΠΘ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν.Δ. Θ5/73 (ΦΕΚ 
150Α). 


2. Την Δ.17/2.2.1974 (ΦΕΚ 2/Β775) «Περί μεταβιβά- 
σεως αρμοδιοτήτων εις τον Υπουργό Προεδρίας της Κυ¬ 
βερνήσεως». 

3. Τη ΔΙΟΔ/Φ/60/1 /Α. 4061 /20.3.1994 απόφαση περί 
μεταφοράς αρμοδιοτήτων του Υπουργού Προεδρίας της 
Κυβερνήσεως στα άλλα Υπουργεία» (ΦΕΚ 155Β ). 

4. Τις αριθ. Η/5451 /87 (ΦΕΚ 510Β ) και Η/2394/89 
(ΦΕΚ 235 Β') αποφάσεις του Υπουργού ΥΠΕΠΘ. 

5. Το γεγονός ότι από τις διατάξεις της απόφασης αυ¬ 
τής, προκαλείται επί πλέον δαπάνη σε βάρος του προϋπο¬ 
λογισμού του ΥΠΕΠΘ, το ύψος της οποίας δεν μπορεί να 
προσδιορισθεί ακριβώς, πλην όμως έχει προβλεφθεί η 
σχετική πίστωση, αποφασίζουμε: 

Στο τέλος της παραγράφου 27 του άρθρου 1 της αριθ. 
Η/5451 /1987 απόφασης Υπουργού ΥΠΕΠΘ «Καθορι¬ 
σμός αριθμού ημερών εκτός έδρας για εκτέλεση υπηρε¬ 
σίας υπαλλήλων αρμοδιότητας ΥΠΕΠΘ», προστίθεται 
εδάφιο δ', ως ακολούθως: 

«δ) Για έναν (1) οδηγό του Πανεπιστημίου Ιωαννίνων μέ¬ 
χρι δέκατεσσερις (14) ημέρες για κάθε μήνα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1995 

Ο ΥΠΟΥΡΓΟΣ 

Γ.ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

20.000 

Δρχ. 

1.000 

β) 

» 

» 

» 

Β' 

» 

40.000 

» 

2.000 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ’ 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

». 

» 

» 

Αν. Ειδικού Δικαστηρίου 

» 

3.000 

» 

150 

Ο 

» 

» 

» 

Α.Ε. &Ε.Π.Ε. 

» 

210.000 

» 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















